title: Europos Centrinio Banko Sprendimas (ES) 2020/139 2020 m. sausio 22 d. kuriuo nustatomos Europos Centrinio Banko kapitalo dalių tarpusavio pervedimų tarp nacionalinių centrinių bankų ir apmokėto kapitalo pakoregavimo sąlygos ir kuriuo panaikinamas Sprendimas (ES) 2019/45 (ECB/2020/5)

text:
1.2.2020

                  LT

                  Europos Sąjungos oficialusis leidinys

                  LI 27/9

         EUROPOS CENTRINIO BANKO SPRENDIMAS (ES) 2020/139
         2020 m. sausio 22 d.
         kuriuo nustatomos Europos Centrinio Banko kapitalo dalių tarpusavio pervedimų tarp nacionalinių centrinių bankų ir apmokėto kapitalo pakoregavimo sąlygos ir kuriuo panaikinamas Sprendimas (ES) 2019/45 (ECB/2020/5)
         EUROPOS CENTRINIO BANKO VALDANČIOJI TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į Europos centrinių bankų sistemos ir Europos Centrinio Banko statutą, ypač į jo 28 straipsnio 5 dalį,
         kadangi:

                     (1)

                     2017 m. kovo 29 d. Jungtinė Didžiosios Britanijos ir Šiaurės Airijos Karalystė (toliau – Jungtinė Karalystė) pranešė apie savo ketinimą išstoti iš Europos Sąjungos pagal Europos Sąjungos sutarties 50 straipsnį. Europos Sąjungos sutartis ir Sutartis dėl Europos Sąjungos veikimo nustos būti taikomos Jungtinei Karalystei nuo dienos, einančios po Europos Tarybos sprendimo (ES) 2019/1810 (1) 1 straipsnio 1 dalyje nurodytos dienos. Jungtinei Karalystei išstojus iš Europos Sąjungos, Bank of England (BoE) nustoja būti valstybės narės, taip pat ir Europos centrinių bankų sistemos nacionaliniu centriniu banku. Europos Centrinio Banko sprendime (ES) 2020/137 (ECB/2020/[3) (2) numatomi pakoreguoti nacionaliniams centriniams bankams (NCB) skiriami indeksai Europos Centrinio Banko (ECB) kapitalo pasirašymo rakte (toliau atitinkamai – indeksai kapitalo rakte ir kapitalo raktas). Dėl šio koregavimo Valdančioji taryba turi nustatyti kapitalo dalių tarpusavio pervedimų tarp NCB, kurie 2020 m. sausio 31 d. yra Europos centrinių bankų sistemos nariai, sąlygas, siekiant užtikrinti, kad šių dalių paskirstymas atitiktų padarytus pakoregavimus. Todėl reikia priimti naują sprendimą, kuriuo nuo 2020 m. vasario 1 d. būtų panaikintas Europos Centrinio Banko sprendimas (ES) 2019/45 (ECB/2018/29) (3);

                     (2)

                     Europos Centrinio Banko sprendimas (ES) 2020/138 (ECB/2020/4) (4) nustato, kaip ir kokia apimtimi valstybių narių, kurių valiuta yra euro, NCB (toliau – euro zonos NCB) privalo apmokėti Europos Centrinio Banko (ECB) kapitalą, atsižvelgiant į pakoreguotą kapitalo raktą. Europos Centrinio Banko sprendimas (ES) 2020/136 (ECB/2020/2) (5) nustato procentą, kurį valstybių narių, kurių valiuta nėra euro, nacionaliniai centriniai bankai (toliau – ne euro zonos NCB) privalo apmokėti nuo 2020 m. vasario 1 d., atsižvelgiant į pakoreguotą kapitalo raktą;

                     (3)

                     kadangi kiekvienas euro zonos NCB jau apmokėjo visą savo ECB pasirašyto kapitalo dalį, kaip taikoma iki 2020 m. sausio 31 d. pagal Europos Centrinio Banko sprendimą (ES) 2019/44 (ECB/2018/28) (6), pagal Sprendimą (ES) 2020/138 (ECB/2020/4) kiekvienas euro zonos NCB turėtų pervesti papildomas sumas ECB tam, kad iki 2022 m. būtų gautos sumos, nurodytos minėto sprendimo 1 straipsnyje pateiktoje lentelėje;

                     (4)

                     taip pat, kadangi ne euro zonos NCB jau apmokėjo savo pasirašyto ECB kapitalo dalių procentinę dalį, kaip taikoma iki 2020 m. sausio 31 d. pagal pagal Europos Centrinio Banko sprendimą (ES) 2019/48 (ECB/2018/32) (7), pagal Sprendimą (ES) 2020/136 (ECB/2020/2) kiekvienas likęs ne euro zonos NCB turėtų pervesti papildomą sumą ECB tam, kad būtų gautos sumos, nurodytos minėto sprendimo 1 straipsnyje pateiktos lentelės trečiojoje skiltyje,

               PRIĖMĖ ŠĮ SPRENDIMĄ:

            1 straipsnis
            Kapitalo dalių pervedimas
            Atsižvelgiant į ECB kapitalo dalis, kurias kiekvienas NCB bus pasirašęs 2020 m. sausio 31 d., ir į ECB kapitalo dalis, kurias kiekvienas NCB pasirašo nuo 2020 m. vasario 1 d. dėl Sprendimo (ES) 2020/137 (ECB/2020/3) 2 straipsnyje nustatyto indeksų kapitalo rakte koregavimo, NCB perleidžia tarpusavyje kapitalo dalis perleidimais į ir iš ECB, siekiant užtikrinti, kad kapitalo dalių paskirstymas nuo 2020 m. vasario 1 d. atitiktų pakoreguotus indeksus. Šiuo tikslu laikoma, kad kiekvienas NCB, remiantis šiuo straipsniu ir nereikalaujant jokių kitų formalumų ar veiksmų, nuo 2020 m. vasario 1 d. yra pervedęs arba gavęs pasirašyto ECB kapitalo dalį, nurodytą šalia jo pavadinimo šio sprendimo I priede pateiktos lentelės ketvirtoje skiltyje, kur „+“ žymi kapitalo dalį, kurią ECB perveda nacionaliniam centriniam bankui, o „–“ žymi kapitalo dalį, kurią NCB perveda Europos Centriniam Bankui.

            2 straipsnis
            Apmokėto kapitalo koregavimas

               1.   Atsižvelgiant į ECB kapitalo sumą, kurią kiekvienas euro zonos NCB apmokėjo iki 2019 m. sausio 1 d., ir į ECB kapitalo sumą, kurią kiekvienas euro zonos NCB apmoka pagal Sprendimo (ES) 2020/138 (ECB/2020/4) 1 straipsnį ir 2 straipsnio 1 dalį, pirmą Transeuropinės automatizuotos realaus laiko atskirųjų atsiskaitymų skubių pervedimų sistemos (TARGET2) veikimo dieną po 2020 m. vasario 1 d. kiekvienas euro zonos NCB pirmosios kapitalo įmokos atveju perveda arba gauna grynąją sumą, nurodytą šalia jo pavadinimo šio sprendimo II priede pateiktos lentelės ketvirtoje skiltyje, kur „+“ žymi sumą, kurią NCB perveda Europos Centriniam Bankui, o „–“ žymi sumą, kurią ECB perveda tam NCB. Kiekvienas euro zonos NCB dar dvi įmokas apmoka likus dviem darbo dienoms iki paskutinės TARGET2 veikimo dienos atitinkamai 2021 m. ir 2022 m., pervesdamas grynąją sumą, nurodytą prie jo pavadinimo šio sprendimo II priede pateiktos lentelės atitinkamai šeštoje ir aštuntoje skiltyje.

               2.   Atsižvelgiant į ECB kapitalo sumą, kurią kiekvienas ne euro zonos NCB apmokėjo iki 2019 m. sausio 1 d., ir į ECB kapitalo sumą, kurią kiekvienas ne euro zonos NCB apmoka nuo 2020 m. vasario 1 d. pagal Sprendimo (ES) 2020/136 (ECB/2020/2) 1 straipsnį, pirmą TARGET2 veikimo dieną po 2020 m. vasario 1 d. kiekvienas NCB perveda grynąją sumą, nurodytą prie jo pavadinimo šio sprendimo II priede pateiktos lentelės ketvirtoje skiltyje.

               3.   Pirmą TARGET2 veikimo dieną po 2020 m. vasario 1 d. ECB ir euro zonos NCB, kurie privalo pervesti pirmos įmokos sumą pagal 1 dalį, ir ne euro zonos NCB, kurie privalo pervesti sumą pagal 2 dalį, atskirai perveda bet kokias palūkanas, sukauptas už atitinkamas mokėtinas sumas laikotarpiu nuo 2020 m. vasario 1 d. iki pervedimo dienos. Šių palūkanų perdavėjai ir gavėjai yra tie patys, kaip ir sumų, už kurias susikaupia palūkanos, perdavėjai ir gavėjai.

            3 straipsnis
            Bendrosios nuostatos

               1.   2 straipsnyje aprašyti pervedimai vykdomi naudojantis TARGET2.

               2.   NCB, kurie nėra prisijungę prie TARGET2, perveda 2 straipsnyje aprašytas sumas kredituojant sąskaitą, kurią laiku paskiria ECB arba NCB.

               3.   Pagal 2 straipsnio 3 dalį sukauptos palūkanos yra skaičiuojamos kasdien, naudojant faktinį 360 dienų apskaičiavimo metodą, taikant normą, lygią Eurosistemos konkursuose dėl pagrindinių refinansavimo operacijų Eurosistemos taikomai naujausiai žinomai ribinei palūkanų normai.

               4.   ECB ir NCB, kurie privalo atlikti pervedimą pagal 2 straipsnį, tinkamu laiku duoda reikiamus nurodymus, kad tokie pervedimai būtų įvykdyti tinkamai ir laiku.

            4 straipsnis
            Įsigaliojimas ir panaikinimas

               1.   Šis sprendimas įsigalioja 2020 m. vasario 1 d.

               2.   Sprendimas (ES) 2019/45 (ECB/2018/29) panaikinamas nuo 2020 m. vasario 1 d.

               3.   Nuorodos į Sprendimą (ES) 2019/45 (ECB/2018/29) laikomos nuorodomis į šį sprendimą.

            Priimta Frankfurte prie Maino 2020 m. sausio 22 d.

                  ECB Pirmininkė

               Christine LAGARDE

            (1)  Europos Vadovų Tarybos sprendimas (ES) 2019/1810, priimtas susitarus su Jungtine Karalyste 2019 m. spalio 29 d., kuriuo pratęsiamas terminas pagal ES sutarties 50 straipsnio 3 dalį (OL L 278 I, 2019 10 30, p. 1).

            (2)  2020 m. sausio 22 d. Europos Centrinio Banko sprendimas (ES) 2020/137 dėl nacionalinių centrinių bankų procentinių dalių Europos Centrinio Banko kapitalo pasirašymo rakte ir Sprendimo (ES) 2019/43 panaikinimo (ECB/2020/3) (žr. šio Oficialiojo leidinio p. 4).

            (3)  2018 m. lapkričio 29 d. Europos Centrinio Banko sprendimas (ES) 2019/45, kuriuo nustatomos Europos Centrinio Banko kapitalo dalių tarpusavio pervedimų tarp nacionalinių centrinių bankų ir apmokėto kapitalo koregavimo sąlygos ir kuriuo panaikinamas Sprendimas ECB/2013/29 (ECB/2018/29) (OL L 9, 2019 1 11, p. 183).

            (4)  2020 m. sausio 22 d. Europos Centrinio Banko sprendimas (ES) 2020/138 dėl Europos Centrinio Banko kapitalo apmokėjimo, kurį atlieka valstybių narių, kurių valiuta yra euro, nacionaliniai centriniai bankai, ir kuriuo panaikinamas Sprendimas (ES) 2019/44 (ECB/2020/4) (žr. šio Oficialiojo leidinio p. 6).

            (5)  2020 m. sausio 22 d. Europos Centrinio Banko sprendimas (ES) 2020/136 dėl Europos Centrinio Banko kapitalo apmokėjimo, kurį atlieka ne euro zonos nacionaliniai centriniai bankai, ir kuriuo panaikinamas Sprendimas (ES) 2019/48 (ECB/2020/2) (žr. šio Oficialiojo leidinio p. 1).

            (6)  2018 m. lapkričio 29 d. Europos Centrinio Banko sprendimas (ES) 2019/44 dėl Europos Centrinio Banko kapitalo apmokėjimo, kurį atlieka valstybių narių, kurių valiuta yra euro, nacionaliniai centriniai bankai, kuriuo iš dalies keičiamas Sprendimas ECB/2014/61 ir panaikinamas Sprendimas ECB/2013/30 (ECB/2018/28) (OL L 9, 2019 1 11, p. 180).

            (7)  2018 m. lapkričio 30 d. Europos Centrinio Banko sprendimas (ES) 2019/48 dėl Europos Centrinio Banko kapitalo apmokėjimo, kurį atlieka ne euro zonos nacionaliniai centriniai bankai, ir dėl Sprendimo ECB/2013/31 panaikinimo (ECB/2018/32) (OL L 9, 2019 1 11, p. 196).

            I PRIEDAS

               NCB PASIRAŠYTAS KAPITALAS

                        (EUR)

                        2020 m. sausio 31 d. pasirašyta dalis

                        Nuo 2020 m. vasario 1 d. pasirašyta dalis

                        Dalis, kurią reikia pervesti

                           Euro zonos NCB

                        Nationale Bank van België / Banque Nationale de Belgique

                        273 656 178,72

                        320 744 959,47

                        +47 088 780,75

                        Deutsche Bundesbank

                        1 988 229 048,48

                        2 320 816 565,68

                        + 332 587 517,20

                        Eesti Pank

                        21 303 613,91

                        24 800 091,20

                        +3 496 477,29

                        Banc Ceannais na hÉireann / Central Bank of Ireland

                        127 237 133,10

                        149 081 997,36

                        +21 844 864,26

                        Bank of Greece

                        187 186 022,25

                        217 766 667,22

                        +30 580 644,97

                        Banco de España

                        902 708 164,54

                        1 049 820 010,62

                        + 147 111 846,08

                        Banque de France

                        1 537 811 329,32

                        1 798 120 274,32

                        + 260 308 945,00

                        Banca d’Italia

                        1 277 599 809,38

                        1 495 637 101,77

                        + 218 037 292,39

                        Central Bank of Cyprus

                        16 269 985,63

                        18 943 762,37

                        +2 673 776,74

                        Latvijas Banka

                        29 563 094,31

                        34 304 447,40

                        +4 741 353,09

                        Lietuvos bankas

                        43 938 703,70

                        50 953 308,28

                        +7 014 604,58

                        Banque centrale du Luxembourg

                        24 572 766,05

                        29 000 193,94

                        +4 427 427,89

                        Bank Ċentrali ta’ Malta/Central Bank of Malta

                        7 923 905,17

                        9 233 731,03

                        +1 309 825,86

                        De Nederlandsche Bank

                        440 328 812,57

                        515 941 486,95

                        +75 612 674,38

                        Oesterreichische Nationalbank

                        220 018 268,69

                        257 678 468,28

                        +37 660 199,59

                        Banco de Portugal

                        177 172 890,71

                        206 054 009,57

                        +28 881 118,86

                        Banka Slovenije

                        36 382 848,76

                        42 390 727,68

                        +6 007 878,92

                        Národná banka Slovenska

                        86 643 356,59

                        100 824 115,85

                        +14 180 759,26

                        Suomen Pankki

                        137 564 189,84

                        161 714 780,61

                        +24 150 590,77

                           Ne euro zonos NCB

                        Българска народна банка (Bulgarijos nacionalinis bankas)

                        92 131 635,17

                        106 431 469,51

                        +14 299 834,34

                        Česká národní banka

                        175 062 014,33

                        203 445 182,87

                        +28 383 168,54

                        Danmarks Nationalbank

                        162 223 555,95

                        190 422 699,36

                        +28 199 143,41

                        Hrvatska narodna banka

                        61 410 265,11

                        71 390 921,62

                        +9 980 656,51

                        Magyar Nemzeti Bank

                        144 492 194,37

                        167 657 709,49

                        +23 165 515,12

                        Narodowy Bank Polski

                        563 636 468,10

                        653 126 801,54

                        +89 490 333,44

                        Banca Naţională a României

                        264 887 922,99

                        306 228 624,99

                        +41 340 702,00

                        Sveriges Riksbank

                        273 028 328,31

                        322 476 960,60

                        +49 448 632,29

                        Bank of England

                        1 552 024 563,60

                        0,00

                        –1 552 024 563,60

                           Iš viso
                            (1)

                           10 825 007 069,61

                           10 825 007 069,61

                           0,00

               (1)  Dėl apvalinimo sumos grafoje „iš viso“ gali neatitikti visų nurodytų skaičių sumos.

            II PRIEDAS

               NCB APMOKĖTAS KAPITALAS

                        (EUR)

                        2020 m. sausio 31 d. apmokėta dalis

                        Nuo 2020 m. vasario 1 d. apmokėta dalis

                        2020 m. vasario 1 d. pervedama suma

                        Nuo 2021 m. gruodžio 29 d. apmokėta dalis

                        2021 m. gruodžio 29 d. pervedama suma

                        Nuo 2022 m. gruodžio 28 d. apmokėta dalis

                        2022 m. gruodžio 28 d. pervedama suma

                           Euro zonos NCB

                        Nationale Bank van België / Banque Nationale de Belgique

                        273 656 178,72

                        276 290 916,71

                        +2 634 737,99

                        298 517 938,09

                        +22 227 021,38

                        320 744 959,47

                        +22 227 021,38

                        Deutsche Bundesbank

                        1 988 229 048,48

                        1 999 160 134,91

                        +10 931 086,43

                        2 159 988 350,30

                        + 160 828 215,39

                        2 320 816 565,68

                        + 160 828 215,38

                        Eesti Pank

                        21 303 613,91

                        21 362 892,01

                        +59 278,10

                        23 081 491,61

                        +1 718 599,60

                        24 800 091,20

                        +1 718 599,59

                        Banc Ceannais na hÉireann / Central Bank of Ireland

                        127 237 133,10

                        128 419 794,29

                        +1 182 661,19

                        138 750 895,83

                        +10 331 101,54

                        149 081 997,36

                        +10 331 101,53

                        Bank of Greece

                        187 186 022,25

                        187 585 027,73

                        + 399 005,48

                        202 675 847,48

                        +15 090 819,75

                        217 766 667,22

                        +15 090 819,74

                        Banco de España

                        902 708 164,54

                        904 318 913,05

                        +1 610 748,51

                        977 069 461,84

                        +72 750 548,79

                        1 049 820 010,62

                        +72 750 548,78

                        Banque de France

                        1 537 811 329,32

                        1 548 907 579,93

                        +11 096 250,61

                        1 673 513 927,13

                        + 124 606 347,20

                        1 798 120 274,32

                        + 124 606 347,19

                        Banca d’Italia

                        1 277 599 809,38

                        1 288 347 435,28

                        +10 747 625,90

                        1 391 992 268,53

                        + 103 644 833,25

                        1 495 637 101,77

                        + 103 644 833,24

                        Central Bank of Cyprus

                        16 269 985,63

                        16 318 228,29

                        +48 242,66

                        17 630 995,33

                        +1 312 767,04

                        18 943 762,37

                        +1 312 767,04

                        Latvijas Banka

                        29 563 094,31

                        29 549 980,26

                        –13 114,05

                        31 927 213,83

                        +2 377 233,57

                        34 304 447,40

                        +2 377 233,57

                        Lietuvos bankas

                        43 938 703,70

                        43 891 371,75

                        –47 331,95

                        47 422 340,02

                        +3 530 968,27

                        50 953 308,28

                        +3 530 968,26

                        Banque centrale du Luxembourg

                        24 572 766,05

                        24 980 876,34

                        + 408 110,29

                        26 990 535,14

                        +2 009 658,80

                        29 000 193,94

                        +2 009 658,80

                        Bank Ċentrali ta’ Malta / Central Bank of Malta

                        7 923 905,17

                        7 953 970,70

                        +30 065,53

                        8 593 850,87

                        + 639 880,17

                        9 233 731,03

                        + 639 880,16

                        De Nederlandsche Bank

                        440 328 812,57

                        444 433 941,02

                        +4 105 128,45

                        480 187 713,99

                        +35 753 772,97

                        515 941 486,95

                        +35 753 772,96

                        Oesterreichische Nationalbank

                        220 018 268,69

                        221 965 203,55

                        +1 946 934,86

                        239 821 835,92

                        +17 856 632,37

                        257 678 468,28

                        +17 856 632,36

                        Banco de Portugal

                        177 172 890,71

                        177 495 700,29

                        + 322 809,58

                        191 774 854,93

                        +14 279 154,64

                        206 054 009,57

                        +14 279 154,64

                        Banka Slovenije

                        36 382 848,76

                        36 515 532,56

                        + 132 683,80

                        39 453 130,12

                        +2 937 597,56

                        42 390 727,68

                        +2 937 597,56

                        Národná banka Slovenska

                        86 643 356,59

                        86 850 273,32

                        + 206 916,73

                        93 837 194,59

                        +6 986 921,27

                        100 824 115,85

                        +6 986 921,26

                        Suomen Pankki

                        137 564 189,84

                        139 301 721,39

                        +1 737 531,55

                        150 508 251,00

                        +11 206 529,61

                        161 714 780,61

                        +11 206 529,61

                           Ne euro zonos NCB

                        Българска народна банка (Bulgarijos nacionalinis bankas)

                        3 454 936,32

                        3 991 180,11

                        + 536 243,79

                        3 991 180,11

                        0,00

                        3 991 180,11

                        0,00

                        Česká národní banka

                        6 564 825,54

                        7 629 194,36

                        +1 064 368,82

                        7 629 194,36

                        0,00

                        7 629 194,36

                        0,00

                        Danmarks Nationalbank

                        6 083 383,35

                        7 140 851,23

                        +1 057 467,88

                        7 140 851,23

                        0,00

                        7 140 851,23

                        0,00

                        Hrvatska narodna banka

                        2 302 884,94

                        2 677 159,56

                        + 374 274,62

                        2 677 159,56

                        0,00

                        2 677 159,56

                        0,00

                        Magyar Nemzeti Bank

                        5 418 457,29

                        6 287 164,11

                        + 868 706,82

                        6 287 164,11

                        0,00

                        6 287 164,11

                        0,00

                        Narodowy Bank Polski

                        21 136 367,55

                        24 492 255,06

                        +3 355 887,51

                        24 492 255,06

                        0,00

                        24 492 255,06

                        0,00

                        Banca Naţională a României

                        9 933 297,11

                        11 483 573,44

                        +1 550 276,33

                        11 483 573,44

                        0,00

                        11 483 573,44

                        0,00

                        Sveriges Riksbank

                        10 238 562,31

                        12 092 886,02

                        +1 854 323,71

                        12 092 886,02

                        0,00

                        12 092 886,02

                        0,00

                        Bank of England

                        58 200 921,14

                        0,00

                        –58 200 921,14

                        0,00

                        0,00

                        0,00

                        0,00

                           Iš viso ECBS  (1)

                           7 659 443 757,27

                           7 659 443 757,27

                           0,00

                           8 269 532 360,44

                           + 610 088 603,17

                           8 879 620 963,49

                           + 610 088 603,05

               (1)  Dėl apvalinimo sumos grafoje „iš viso“ gali neatitikti visų nurodytų skaičių sumos.


title: Tarybos sprendimas (ES) 2020/243 2020 m. vasario 13 d. dėl pozicijos, kurios Europos Sąjungos vardu turi būti laikomasi Migruojančių laukinių gyvūnų rūšių išsaugojimo konvencijos šalių konferencijos tryliktajame susitikime, dėl įvairių Šalių pasiūlymų iš dalies pakeisti tos konvencijos priedus ir dėl pareikštos tos konvencijos taikymo išlygos atšaukimo

text:
25.2.2020

                  LT

                  Europos Sąjungos oficialusis leidinys

                  L 53/1

         TARYBOS SPRENDIMAS (ES) 2020/243
         2020 m. vasario 13 d.
         dėl pozicijos, kurios Europos Sąjungos vardu turi būti laikomasi Migruojančių laukinių gyvūnų rūšių išsaugojimo konvencijos šalių konferencijos tryliktajame susitikime, dėl įvairių Šalių pasiūlymų iš dalies pakeisti tos konvencijos priedus ir dėl pareikštos tos konvencijos taikymo išlygos atšaukimo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 192 straipsnio 1 dalį kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:

                     (1)

                     Migruojančių laukinių gyvūnų rūšių išsaugojimo konvenciją (toliau – Konvencija) Sąjunga sudarė Tarybos sprendimu 82/461/EEB (1) ir ji įsigaliojo 1983 m. lapkričio 1 d.;

                     (2)

                     pagal Konvencijos XI straipsnį Konvencijos Šalių konferencija (toliau – Šalių konferencija) gali priimti sprendimus iš dalies pakeisti Konvencijos priedus;

                     (3)

                     2020 m. vasario 15–22 d. įvyksiančiame tryliktajame savo susitikime Šalių konferencija ketina priimti sprendimus dėl Konvencijos priedų dalinių pakeitimų;

                     (4)

                     atsižvelgiant į tai, kad sprendimai dėl Konvencijos priedų dalinių pakeitimų Sąjungai bus privalomi, tikslinga nustatyti poziciją, kurios Sąjungos vardu turi būti laikomasi Šalių konferencijoje;

                     (5)

                     Sąjunga pateikė pasiūlymus dėl rūšies Tetrax tetrax įtraukimo į Konvencijos I priedą ir rūšių Galeorhinus galeus, Tetrax tetrax ir Sphyrna zygaena įtraukimo į Konvencijos II priedą. Dėl šių pasiūlytų dalinių pakeitimų Sąjungos teisės keisti nereikėtų;

                     (6)

                     kitos Konvencijos šalys pateikė pasiūlymus dėl rūšių Elephas maximus indicus, Panthera onca, Ardeotis nigriceps, Houbaropsis bengalensis bengalensis, Diomedea antipodensis ir Carcharhinus longimanus įtraukimo į Konvencijos I priedą ir dėl rūšių Panthera onca, Ovis vignei bei Sphyrna zygaena (regioninių populiacijų, aptinkamų Brazilijos, Urugvajaus ir Argentinos išskirtinėse ekonominėse zonose ir gretimuose tarptautiniuose vandenyse) įtraukimo į Konvencijos II priedą;

                     (7)

                     Sąjunga turėtų teikti pirmumą savo pačios pasiūlymui į Konvencijos II priedą įtraukti pasaulinę Sphyrna zygaena populiaciją, o ne kitos Konvencijos šalies pateiktam pasiūlymui įtraukti tik regioninę populiaciją, aptinkamą Brazilijos, Urugvajaus, Argentinos išskirtinėse ekonominėse zonose ir gretimuose tarptautiniuose vandenyse;

                     (8)

                     visiems kitiems pasiūlymams Sąjunga turėtų pritarti, nes jie yra moksliškai pagrįsti ir atitinka Sąjungos įsipareigojimą bendradarbiauti tarptautiniu mastu siekiant apsaugoti biologinę įvairovę pagal JT biologinės įvairovės konvencijos 5 straipsnį ir laikantis Šalių konferencijoje pagal tą konvenciją priimtus sprendimus;

                     (9)

                     Sąjunga nėra rūšių Elephas maximus indicus, Ardeotis nigriceps ir Houbaropsis bengalensis bengalensis paplitimo valstybė, todėl šias rūšis įtraukus į Konvencijos I priedą Sąjungos teisės keisti nereikėtų;

                     (10)

                     Sąjunga nėra rūšies Ovis vignei paplitimo valstybė, todėl šią rūšį įtraukus į Konvencijos II priedą Sąjungos teisės keisti nereikėtų;

                     (11)

                     rūšis Panthera onca Sąjungoje aptinkama tik Prancūzijos Gvianoje, kurioje Tarybos direktyva 92/43/EEB (2) netaikoma – ji taikoma tik europinėje tų valstybių narių, kurioms taikoma Sutartis, teritorijoje. Rūšių, įskaitant Panthera onca, apsauga Prancūzijos Gvianoje užtikrinama nacionalinės teisės aktais. Todėl šią rūšį įtraukus į Konvencijos I priedą, Sąjungos teisės keisti nereikėtų;

                     (12)

                     paukščių rūšis Diomedea antipodensis Sąjungoje neaptinkama. Sąjungos bendra žuvininkystės politika ir atitinkamų regioninių žvejybos organizacijų vykdomas žvejybos reguliavimas yra tinkamos priemonės, kuriomis Sąjunga gali prisidėti prie jos apsaugos valdymo. Todėl įtraukus šią rūšį į Konvencijos I priedą Sąjungos teisės keisti nereikėtų;

                     (13)

                     Sąjungos bendra žuvininkystės politika ir atitinkamų regioninių žvejybos organizacijų vykdomas žvejybos reguliavimas yra tinkamos priemonės, kuriomis Sąjunga gali prisidėti prie Carcharhinus longimanus rūšies žuvų apsaugos valdymo. Be to, pagal Tarybos reglamentą (ES) 2019/124 (3) šios rūšies žuvis draudžiama žvejoti ir laikyti laive. Todėl šią rūšį įtraukus į Konvencijos I priedą, Sąjungos teisės keisti nereikėtų;

                     (14)

                     šiuo metu į Konvencijos I priedą įtrauktos rūšies Cetorhinus maximus, dėl kurios Sąjunga šiuo metu yra pareiškusi išlygą, žuvis draudžiama žvejoti ir laikyti laive pagal Reglamentą (ES) 2019/124. Todėl atšaukus šią išlygą Sąjungos teisės keisti nereikėtų,

               PRIĖMĖ ŠĮ SPRENDIMĄ:

            1 straipsnis
            Pozicija, kurios turi būti laikomasi Sąjungos vardu tryliktajame Šalių konferencijos posėdyje:

                        a)

                        pritarti, kad į Konvencijos I priedą būtų įtrauktos šios rūšys:

                                    —

                                       Tetrax tetrax,

                                    —

                                       Elephas maximus indicus,

                                    —

                                       Panthera onca,

                                    —

                                       Ardeotis nigriceps,

                                    —

                                       Houbaropsis bengalensis bengalensis,

                                    —

                                       Diomedea antipodensis,

                                    —

                                       Carcharhinus longimanus;

                        b)

                        pritarti, kad į Konvencijos II priedą būtų įtrauktos šios rūšys:

                                    —

                                       Tetrax tetrax,

                                    —

                                       Galeorhinus galeus,

                                    —

                                       Sphyrna zygaena (viso pasaulio populiacija),

                                    —

                                       Panthera onca,

                                    —

                                       Ovis vignei.

            2 straipsnis
            Komisija Sąjungos vardu praneša Konvencijos depozitarui denonsuojanti Sąjungos išlygą dėl rūšies Cetorhinus maximus įtraukimo į Konvencijos I priedą.

            3 straipsnis
            Šis sprendimas įsigalioja jo priėmimo dieną.

            Priimta Briuselyje 2020 m. vasario 13 d.

                  Tarybos vardu

                  Pirmininkė

               A. METELKO-ZGOMBIĆ

            (1)  1982 m. birželio 24 d. Tarybos sprendimas 82/461/EEB dėl Migruojančiųjų laukinių gyvūnų rūšių išsaugojimo konvencijos sudarymo (OL L 210, 1982 7 19, p. 10).

            (2)  1992 m. gegužės 21 d. Tarybos direktyva 92/43/EEB dėl natūralių buveinių ir laukinės faunos bei floros apsaugos (OL L 206, 1992 7 22, p. 7).

            (3)  2019 m. sausio 30 d. Tarybos reglamentas (ES) 2019/124, kuriuo 2019 metams nustatomos tam tikrų žuvų išteklių ir žuvų išteklių grupių žvejybos galimybės, taikomos Sąjungos vandenyse žvejojantiems laivams ir kai kuriuose Sąjungai nepriklausančiuose vandenyse žvejojantiems Sąjungos žvejybos laivams (OL L 29, 2019 1 31, p. 1).


title: Tarybos Sprendimas (ES) 2020/245 2020 m. vasario 17 d. dėl pozicijos, kurios Europos Sąjungos vardu turi būti laikomasi Europos Sąjungos ir Europos atominės energijos bendrijos bei jų valstybių narių ir Armėnijos Respublikos visapusiškos ir tvirtesnės partnerystės susitarimu įsteigtoje Partnerystės taryboje dėl Partnerystės tarybos, Partnerystės komiteto, pakomitečių ir kitų Partnerystės tarybos įsteigtų organų darbo tvarkos taisyklių priėmimo ir pakomitečių sąrašo sudarymo šio susitarimo taikymui, išskyrus II antraštinę dalį

text:
25.2.2020

                  LT

                  Europos Sąjungos oficialusis leidinys

                  L 52/3

         TARYBOS SPRENDIMAS (ES) 2020/245
         2020 m. vasario 17 d.
         dėl pozicijos, kurios Europos Sąjungos vardu turi būti laikomasi Europos Sąjungos ir Europos atominės energijos bendrijos bei jų valstybių narių ir Armėnijos Respublikos visapusiškos ir tvirtesnės partnerystės susitarimu įsteigtoje Partnerystės taryboje dėl Partnerystės tarybos, Partnerystės komiteto, pakomitečių ir kitų Partnerystės tarybos įsteigtų organų darbo tvarkos taisyklių priėmimo ir pakomitečių sąrašo sudarymo šio susitarimo taikymui, išskyrus II antraštinę dalį
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 91 straipsnį, 100 straipsnio 2 dalį ir 207 bei 209 straipsnius kartu su 218 straipsnio 8 dalies pirma pastraipa ir 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:

                     (1)

                     Europos Sąjungos ir Europos atominės energijos bendrijos bei jų valstybių narių ir Armėnijos Respublikos visapusiškos ir tvirtesnės partnerystės susitarimas (1) (toliau – Susitarimas) pasirašytas 2017 m. lapkričio 24 d. Briuselyje ir laikinai taikomas nuo 2018 m. birželio 1 d.;

                     (2)

                     siekiant palengvinti Susitarimo veikimą, jo 362 ir 363 straipsniais įsteigta Partnerystės taryba ir Partnerystės komitetas;

                     (3)

                     pagal Susitarimo 362 straipsnio 4 dalį Partnerystės taryba turi nustatyti savo darbo tvarkos taisykles ir pagal Susitarimo 363 straipsnio 4 dalį Partnerystės taryba savo darbo tvarkos taisyklėse nustato Partnerystės komiteto pareigas ir funkcijas;

                     (4)

                     siekiant užtikrinti veiksmingą Susitarimo veikimą, turėtų būti priimtos Jungtinės tarybos ir Jungtinio komiteto darbo tvarkos taisyklės;

                     (5)

                     pagal Tarybos sprendimą (ES) 2018/104 (2) Susitarimo laikino taikymo laikotarpiu Partnerystės taryba tegali priimti sprendimus, susijusius su klausimais, patenkančiais į Susitarimo laikino taikymo sritį, kaip numatyta tame sprendime;

                     (6)

                     pagal Susitarimo 364 straipsnio 2 dalį Partnerystės taryba gali nuspręsti steigti pakomitečius ir kitus organus konkrečiose srityse, kurie gali padėti jai atlikti savo pareigas. Be to, Partnerystės taryba savo darbo tvarkos taisyklėse turi nustatyti tokių pakomitečių ir kitų organų sudėtį, pareigas ir jų veikimą;

                     (7)

                     Partnerystės taryba turi priimti Partnerystės tarybos darbo tvarkos taisykles ir Partnerystės komiteto, pakomitečių ir kitų organų darbo tvarkos taisykles;

                     (8)

                     tikslinga nustatyti poziciją, kurios Sąjungos vardu turi būti laikomasi Partnerystės taryboje, nes jos sprendimai dėl Partnerystės tarybos, Partnerystės komiteto, pakomitečių ir kitų Partnerystės tarybos įsteigtų organų darbo tvarkos taisyklių ir dėl pakomitečių sąrašo sudarymo bus privalomi Sąjungai;

                     (9)

                     todėl Sąjungos pozicija Partnerystės taryboje turėtų būti pagrįsta Partnerystės tarybos sprendimo projektu;

                     (10)

                     šis sprendimas nėra susijęs su Partnerystės tarybos sprendimo projektu, kiek juo siekiama reglamentuoti pagal Susitarimą įsteigtų organų veikimą taikant Susitarimo II antraštinę dalį, kurioje yra nuostatų, susijusių su Sąjungos bendra užsienio ir saugumo politika, kurioms taikomas Europos Sąjungos sutarties V antraštinės dalies 2 skyrius. Tų nuostatų tikslas ir turinys skiriasi ir nepriklauso nuo kitų Susitarimo dėl šalių partnerystės sudarymo nuostatų tikslo ir turinio. Tuo pačiu metu su šiuo sprendimu bus priimtas atskiras sprendimas, susijęs su Sprendimo dėl Partnerystės tarybos projektu, kiek juo reglamentuojamas pagal Susitarimą įsteigtų organų veikimas taikant Susitarimo II antraštinę dalį,

               PRIĖMĖ ŠĮ SPRENDIMĄ:

            1 straipsnis

               1.   Pozicija, kurios Sąjungos vardu turi būti laikomasi Europos Sąjungos ir Europos atominės energijos bendrijos bei jų valstybių narių ir Armėnijos Respublikos visapusiškos ir tvirtesnės partnerystės susitarimu įsteigtoje Partnerystės taryboje, dėl Partnerystės tarybos, Partnerystės komiteto, pakomitečių, ir kitų Partnerystės tarybos įsteigtų organų darbo tvarkos taisyklių įsteigimo šio susitarimo taikymui, išskyrus II antraštinę dalį, grindžiama Partnerystės tarybos sprendimo projektu (3).

               2.   Neesminius techninius Sprendimo projekto pakeitimus Sąjungos atstovai Partnerystės taryboje gali priimti be tolesnio Tarybos sprendimo.

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2020 m. vasario 17 d.

                  Tarybos vardu

                  Pirmininkas

               J. BORRELL FONTELLES

            (1)  OL L 23, 2018 1 26, p. 4.

            (2)  2017 m. lapkričio 20 d. Tarybos sprendimas (ES) 2018/104 dėl Europos Sąjungos, Europos atominės energijos bendrijos bei jų valstybių narių ir Armėnijos Respublikos visapusiškos ir tvirtesnės partnerystės susitarimo pasirašymo Sąjungos vardu ir laikino taikymo (OL L 23, 2018 1 26, p. 1).

            (3)  Žr. dokumentą ST 15226/19 (http://register.consilium.europa.eu).


title: Tarybos Sprendimas (ES) 2020/246 2020 m. vasario 17 d. dėl pozicijos, kurios Europos Sąjungos vardu turi būti laikomasi Europos Sąjungos ir Europos atominės energijos bendrijos bei jų valstybių narių ir Armėnijos Respublikos visapusiškos ir tvirtesnės partnerystės susitarimu įsteigtoje Partnerystės taryboje dėl Partnerystės tarybos, Partnerystės komiteto, pakomitečių ir kitų Partnerystės tarybos įsteigtų organų darbo tvarkos taisyklių priėmimo ir pakomitečių sąrašo sudarymo šio susitarimo II antraštinės dalies taikymui

text:
25.2.2020

                  LT

                  Europos Sąjungos oficialusis leidinys

                  L 52/5

         TARYBOS SPRENDIMAS (ES) 2020/246
         2020 m. vasario 17 d.
         dėl pozicijos, kurios Europos Sąjungos vardu turi būti laikomasi Europos Sąjungos ir Europos atominės energijos bendrijos bei jų valstybių narių ir Armėnijos Respublikos visapusiškos ir tvirtesnės partnerystės susitarimu įsteigtoje Partnerystės taryboje dėl Partnerystės tarybos, Partnerystės komiteto, pakomitečių ir kitų Partnerystės tarybos įsteigtų organų darbo tvarkos taisyklių priėmimo ir pakomitečių sąrašo sudarymo šio susitarimo II antraštinės dalies taikymui
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 37 straipsnį, kartu su Sutarties dėl Europos Sąjungos veikimo 218 straipsnio 8 dalies antra pastraipa ir 218 straipsnio 9 dalimi,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     Europos Sąjungos ir Europos atominės energijos bendrijos bei jų valstybių narių ir Armėnijos Respublikos visapusiškos ir tvirtesnės partnerystės susitarimas (1) (toliau – Susitarimas) pasirašytas 2017 m. lapkričio 24 d. Briuselyje ir laikinai taikomas nuo 2018 m. birželio 1 d.;

                     (2)

                     siekiant palengvinti Susitarimo veikimą, jo 362 ir 363 straipsniais įsteigta Partnerystės taryba ir Partnerystės komitetas;

                     (3)

                     pagal Susitarimo 362 straipsnio 4 dalį Partnerystės taryba turi nustatyti savo darbo tvarkos taisykles ir pagal Susitarimo 363 straipsnio 4 dalį Partnerystės taryba savo darbo tvarkos taisyklėse nustato Partnerystės komiteto pareigas ir funkcijas;

                     (4)

                     siekiant užtikrinti veiksmingą Susitarimo veikimą, turėtų būti priimtos Jungtinės tarybos ir Jungtinio komiteto darbo tvarkos taisyklės;

                     (5)

                     pagal Tarybos sprendimą (ES) 2018/104 (2) Susitarimo laikino taikymo laikotarpiu Partnerystės taryba tegali priimti sprendimus, susijusius su klausimais, patenkančiais į Susitarimo laikino taikymo sritį, kaip numatyta tame sprendime;

                     (6)

                     pagal Susitarimo 364 straipsnio 2 dalį Partnerystės taryba gali nuspręsti steigti pakomitečius ir kitus organus konkrečiose srityse, kurie gali padėti jai atlikti savo pareigas. Be to, Partnerystės taryba savo darbo tvarkos taisyklėse turi nustatyti tokių pakomitečių ir kitų organų sudėtį, pareigas ir jų veikimą;

                     (7)

                     Partnerystės taryba turi priimti Partnerystės tarybos darbo tvarkos taisykles ir Partnerystės komiteto, pakomitečių ir kitų organų darbo tvarkos taisykles;

                     (8)

                     tikslinga nustatyti poziciją, kurios Sąjungos vardu turi būti laikomasi Partnerystės taryboje, nes jos sprendimai dėl Partnerystės tarybos, Partnerystės komiteto, pakomitečių ir kitų Partnerystės tarybos įsteigtų organų darbo tvarkos taisyklių ir dėl pakomitečių sąrašo sudarymo bus privalomi Sąjungai;

                     (9)

                     todėl Sąjungos pozicija Partnerystės taryboje turėtų būti pagrįsta Partnerystės tarybos sprendimo projektu;

                     (10)

                     šis sprendimas nėra susijęs su Partnerystės tarybos sprendimo projektu, kiek juo siekiama reglamentuoti pagal Susitarimą įsteigtų organų veikimą taikant Susitarimo II antraštinę dalį, kurioje yra nuostatų, susijusių su Sąjungos bendra užsienio ir saugumo politika, kurioms taikomas Europos Sąjungos sutarties V antraštinės dalies 2 skyrius. Tų nuostatų tikslas ir turinys skiriasi ir nepriklauso nuo kitų Susitarimo dėl šalių partnerystės sudarymo nuostatų tikslo ir turinio. Tuo pačiu metu su šiuo sprendimu bus priimtas atskiras sprendimas, susijęs su Sprendimo dėl Partnerystės tarybos projektu, kiek juo reglamentuojamas pagal Susitarimą įsteigtų organų veikimas taikant Susitarimo II antraštinę dalį,

               PRIĖMĖ ŠĮ SPRENDIMĄ:

            1 straipsnis

               1.   Pozicija, kurios Sąjungos vardu turi būti laikomasi Europos Sąjungos ir Europos atominės energijos bendrijos bei jų valstybių narių ir Armėnijos Respublikos visapusiškos ir tvirtesnės partnerystės susitarimu įsteigtoje Partnerystės taryboje, dėl Partnerystės tarybos, Partnerystės komiteto, pakomitečių, ir kitų Partnerystės tarybos įsteigtų organų darbo tvarkos taisyklių įsteigimo šio Susitarimo II antraštinės dalies taikymui, grindžiama Partnerystės tarybos sprendimo projektu (3).

               2.   Neesminius techninius Sprendimo projekto pakeitimus Sąjungos atstovai Partnerystės taryboje gali priimti be tolesnio Tarybos sprendimo.

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2020 m. vasario 17 d.

                  Tarybos vardu

                  Pirmininkas

               J. BORRELL FONTELLES

            (1)  OL L 23, 2018 1 26, p. 4.

            (2)  2017 m. lapkričio 20 d. Tarybos sprendimas (ES) 2018/104 dėl Europos Sąjungos, Europos atominės energijos bendrijos bei jų valstybių narių ir Armėnijos Respublikos visapusiškos ir tvirtesnės partnerystės susitarimo pasirašymo Sąjungos vardu ir laikino taikymo (OL L 23, 2018 1 26, p. 1).

            (3)  Žr. dokumentą ST 15226/19 (http://register.consilium.europa.eu).


title: Tarybos Sprendimas (ES) 2020/255 2020 m. vasario 17 d. dėl Europos Sąjungos ir Kinijos Liaudies Respublikos Vyriausybės susitarimo dėl tam tikrų oro susisiekimo paslaugų aspektų sudarymo Sąjungos vardu

text:
26.2.2020

                  LT

                  Europos Sąjungos oficialusis leidinys

                  L 55/1

         TARYBOS SPRENDIMAS (ES) 2020/255
         2020 m. vasario 17 d.
         dėl Europos Sąjungos ir Kinijos Liaudies Respublikos Vyriausybės susitarimo dėl tam tikrų oro susisiekimo paslaugų aspektų sudarymo Sąjungos vardu
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 6 dalies a punktu,
         atsižvelgdama į Europos Komisijos pasiūlymą,
         atsižvelgdama į Europos Parlamento pritarimą (1),
         kadangi:

                     (1)

                     remiantis Tarybos sprendimu (ES) 2018/1152 (2) buvo pasirašytas Europos Sąjungos ir Kinijos Liaudies Respublikos Vyriausybės susitarimas dėl tam tikrų oro susisiekimo paslaugų aspektų (toliau – Susitarimas) su sąlyga, kad jis bus sudarytas vėliau;

                     (2)

                     Susitarimu siekiama 27 valstybių narių ir Kinijos Liaudies Respublikos dvišalius oro susisiekimo paslaugų susitarimus suderinti su Sąjungos teise;

                     (3)

                     Susitarimas turėtų būti patvirtintas Sąjungos vardu,

               PRIĖMĖ ŠĮ SPRENDIMĄ:

            1 straipsnis
            Sąjungos vardu patvirtinamas Europos Sąjungos ir Kinijos Liaudies Respublikos Vyriausybės susitarimas dėl tam tikrų oro susisiekimo paslaugų aspektų (toliau – Susitarimas) (3).

            2 straipsnis
            Tarybos pirmininkas Sąjungos vardu pateikia Susitarimo 6 straipsnio 1 dalyje numatytą pranešimą (4).

            3 straipsnis
            Šis sprendimas įsigalioja jo priėmimo dieną.

            Priimta Briuselyje 2020 m. vasario 17 d.

                  Tarybos vardu

                  Pirmininkas

               J. BORRELL FONTELLES

            (1)  2020 m. sausio 15 d. pritarimas (dar nepaskelbta Oficialiajame leidinyje).

            (2)  2018 m. birželio 26 d. Tarybos sprendimas (ES) 2018/1152 dėl Europos Sąjungos ir Kinijos Liaudies Respublikos Vyriausybės susitarimo dėl tam tikrų oro susisiekimo paslaugų aspektų pasirašymo Sąjungos vardu (OL L 210, 2018 8 21, p. 1).

            (3)  Žr. šio Oficialiojo leidinio p. 3.

            (4)  Susitarimo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.


title: Tarybos Sprendimas (BUSP) 2020/251 2020 m. vasario 25 d. kuriuo iš dalies keičiamas Sprendimas (BUSP) 2018/905, kuriuo pratęsiamas Europos Sąjungos specialiojo įgaliotinio Somalio pusiasalyje įgaliojimų terminas

text:
26.2.2020

                  LT

                  Europos Sąjungos oficialusis leidinys

                  LI 54/5

         TARYBOS SPRENDIMAS (BUSP) 2020/251
         2020 m. vasario 25 d.
         kuriuo iš dalies keičiamas Sprendimas (BUSP) 2018/905, kuriuo pratęsiamas Europos Sąjungos specialiojo įgaliotinio Somalio pusiasalyje įgaliojimų terminas
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 33 straipsnį ir 31 straipsnio 2 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2011 m. gruodžio 8 d. Taryba priėmė Sprendimą 2011/819/BUSP (1), kuriuo paskyrė Alexander RONDOS Europos Sąjungos specialiuoju įgaliotiniu (toliau – ES specialusis įgaliotinis) Somalio pusiasalyje;

                     (2)

                     2018 m. birželio 25 d. Taryba priėmė Sprendimą (BUSP) 2018/905 (2), kuriuo pratęsiamas ES specialiojo įgaliotinio Somalio pusiasalyje įgaliojimų terminas. ES specialiojo įgaliotinio įgaliojimų terminas baigiasi 2020 m. vasario 29 d.;

                     (3)

                     ES specialiojo įgaliotinio Somalio pusiasalyje įgaliojimų terminas turėtų būti pratęstas dar 6 mėnesių laikotarpiui ir turėtų būti nustatyta nauja orientacinė finansavimo suma laikotarpiui nuo 2020 m. kovo 1 d. iki 2020 m. rugpjūčio 31 d.;

                     (4)

                     ES specialusis įgaliotinis Somalio pusiasalyje vykdys įgaliojimus tokiomis aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus,

               PRIĖMĖ ŠĮ SPRENDIMĄ:

            1 straipsnis
            Sprendimas (BUSP) 2018/905 iš dalies keičiamas taip:

                        1)

                        1 straipsnio 1 dalis pakeičiama taip:

                           „1.   Europos Sąjungos specialiojo įgaliotinio (toliau – ES specialusis įgaliotinis) Somalio pusiasalyje Alexander RONDOS įgaliojimų terminas pratęsiamas iki 2020 m. rugpjūčio 31 d. Taryba, remdamasi Politinio ir saugumo komiteto (PSK) vertinimu bei Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) pasiūlymu, gali nuspręsti ES specialiojo įgaliotinio įgaliojimus nutraukti anksčiau.“;

                        2)

                        5 straipsnio 1 dalis papildoma šia pastraipa:
                        „Su ES specialiojo įgaliotinio įgaliojimų vykdymu laikotarpiu nuo 2020 m. kovo 1 d. iki 2020 m. rugpjūčio 31 d. susijusioms išlaidoms padengti skiriama orientacinė finansavimo suma yra 1 400 000 EUR.“;

                        3)

                        14 straipsnis papildomas šia pastraipa:
                        „Galutinė išsami ES specialiojo įgaliotinio įgaliojimų vykdymo ataskaita pateikiama ne vėliau kaip 2020 m. birželio 15 d.“

            2 straipsnis
            Šis sprendimas įsigalioja jo priėmimo dieną. Jis taikomas nuo 2020 m. kovo 1 d.

            Priimta Briuselyje 2020 m. vasario 25 d.

                  Tarybos vardu

                  Pirmininkė

               A. METELKO-ZGOMBIĆ

            (1)  2011 m. gruodžio 8 d. Tarybos sprendimas 2011/819/BUSP, kuriuo skiriamas Europos Sąjungos specialusis įgaliotinis Afrikos Kyšulyje (OL L 327, 2011 12 9, p. 62).

            (2)  2018 m. birželio 25 d. Tarybos sprendimas (BUSP) 2018/905, kuriuo pratęsiamas Europos Sąjungos specialiojo įgaliotinio Somalio pusiasalyje įgaliojimų terminas (OL L 161, 2018 6 26, p. 16).


title: Tarybos Sprendimas (BUSP) 2020/252 2020 m. vasario 25 d. kuriuo iš dalies keičiamas Tarybos sprendimas (BUSP) 2018/904, kuriuo pratęsiamas Europos Sąjungos specialiojo įgaliotinio Vidurinėje Azijoje įgaliojimų terminas

text:
26.2.2020

                  LT

                  Europos Sąjungos oficialusis leidinys

                  LI 54/7

         TARYBOS SPRENDIMAS (BUSP) 2020/252
         2020 m. vasario 25 d.
         kuriuo iš dalies keičiamas Tarybos sprendimas (BUSP) 2018/904, kuriuo pratęsiamas Europos Sąjungos specialiojo įgaliotinio Vidurinėje Azijoje įgaliojimų terminas
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 33 straipsnį ir 31 straipsnio 2 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2015 m. balandžio 15 d. Taryba priėmė Sprendimą (BUSP) 2015/598 (1), kuriuo Peter BURIAN buvo paskirtas Europos Sąjungos specialiuoju įgaliotiniu (toliau – ES specialusis įgaliotinis) Vidurinėje Azijoje;

                     (2)

                     2018 m. birželio 25 d. Taryba priėmė Sprendimą (BUSP) 2018/904 (2), kuriuo pratęsiamas ES specialiojo įgaliotinio Vidurinėje Azijoje įgaliojimų terminas. ES specialiojo įgaliotinio įgaliojimų terminas baigiasi 2020 m. vasario 29 d.;

                     (3)

                     ES specialiojo įgaliotinio Vidurinėje Azijoje įgaliojimų terminas turėtų būti pratęstas dar 12 mėnesių laikotarpiui ir turėtų būti nustatyta nauja orientacinė finansavimo suma laikotarpiui nuo 2020 m. kovo 1 d. iki 2021 m. vasario 28 d.;

                     (4)

                     ES specialusis įgaliotinis Vidurinėje Azijoje vykdys įgaliojimus tokiomis aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus,

               PRIĖMĖ ŠĮ SPRENDIMĄ:

            1 straipsnis
            Sprendimas (BUSP) 2018/904 iš dalies keičiamas taip:

                        1)

                        1 straipsnis pakeičiamas taip:

                           „1 straipsnis

                           Europos Sąjungos specialusis įgaliotinis
                           Europos Sąjungos specialiojo įgaliotinio (toliau – ES specialusis įgaliotinis) Vidurinėje Azijoje Peter BURIAN įgaliojimų terminas pratęsiamas iki 2021 m. vasario 28 d. Taryba, remdamasi Politinio ir saugumo komiteto (PSK) vertinimu bei Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) pasiūlymu, gali nuspręsti ES specialiojo įgaliotinio įgaliojimus nutraukti anksčiau.“;

                        2)

                        5 straipsnio 1 dalis papildoma šia pastraipa:
                        „Su ES specialiojo įgaliotinio įgaliojimų vykdymu laikotarpiu nuo 2020 m. kovo 1 d. iki 2021 m. vasario 28 d. susijusioms išlaidoms padengti skiriama orientacinė finansavimo suma yra 1 170 000 EUR.“;

                        3)

                        14 straipsnis papildomas šia pastraipa:
                        „Galutinė išsami ES specialiojo įgaliotinio įgaliojimų vykdymo ataskaita pateikiama ne vėliau kaip 2020 m. lapkričio 30 d.“

            2 straipsnis
            Šis sprendimas įsigalioja jo priėmimo dieną. Jis taikomas nuo 2020 m. kovo 1 d.

            Priimta Briuselyje 2020 m. vasario 25 d.

                  Tarybos vardu

                  Pirmininkė

               A. METELKO-ZGOMBIĆ

            (1)  2015 m. balandžio 15 d. Tarybos sprendimas (BUSP) 2015/598, kuriuo skiriamas Europos Sąjungos specialusis įgaliotinis Vidurinėje Azijoje (OL L 99, 2015 4 16, p. 25).

            (2)  2018 m. birželio 25 d. Tarybos sprendimas (BUSP) 2018/904, kuriuo pratęsiamas Europos Sąjungos specialiojo įgaliotinio Vidurinėje Azijoje įgaliojimų terminas (OL L 161, 2018 6 26, p. 12).


title: Tarybos sprendimas (BUSP) 2020/253 2020 m. vasario 25 d. kuriuo iš dalies keičiamas Sprendimas (BUSP) 2018/906, kuriuo pratęsiamas Europos Sąjungos specialiojo įgaliotinio Sahelyje įgaliojimų terminas

text:
26.2.2020

                  LT

                  Europos Sąjungos oficialusis leidinys

                  LI 54/9

         TARYBOS SPRENDIMAS (BUSP) 2020/253
         2020 m. vasario 25 d.
         kuriuo iš dalies keičiamas Sprendimas (BUSP) 2018/906, kuriuo pratęsiamas Europos Sąjungos specialiojo įgaliotinio Sahelyje įgaliojimų terminas
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 33 straipsnį ir 31 straipsnio 2 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2015 m. gruodžio 7 d. Taryba priėmė Sprendimą (BUSP) 2015/2274 (1), kuriuo Ángel LOSADA FERNÁNDEZ buvo paskirtas Europos Sąjungos specialiuoju įgaliotiniu (toliau – ES specialusis įgaliotinis) Sahelyje;

                     (2)

                     2018 m. birželio 25 d. Taryba priėmė Sprendimą (BUSP) 2018/906 (2), kuriuo pratęsiamas ES specialiojo įgaliotinio Sahelyje įgaliojimų terminas. ES specialiojo įgaliotinio įgaliojimų terminas baigiasi 2020 m. vasario 29 d.;

                     (3)

                     ES specialiojo įgaliotinio Sahelyje įgaliojimų terminas turėtų būti pratęstas dar 12 mėnesių laikotarpiui ir turėtų būti nustatyta nauja orientacinė finansavimo suma laikotarpiui nuo 2020 m. kovo 1 d. iki 2021 m. vasario 28 d.;

                     (4)

                     ES specialusis įgaliotinis Sahelyje vykdys įgaliojimus tokiomis aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus,

               PRIĖMĖ ŠĮ SPRENDIMĄ:

            1 straipsnis
            Sprendimas (BUSP) 2018/906 iš dalies keičiamas taip:

                        1)

                        1 straipsnio 1 dalis pakeičiama taip:

                           „1.   Europos Sąjungos specialiojo įgaliotinio (toliau – ES specialusis įgaliotinis) Sahelyje Ángel LOSADA FERNÁNDEZ įgaliojimų terminas pratęsiamas iki 2021 m. vasario 28 d. Taryba, remdamasi Politinio ir saugumo komiteto (PSK) vertinimu bei Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) pasiūlymu, gali nuspręsti ES specialiojo įgaliotinio įgaliojimus nutraukti anksčiau.“;

                        2)

                        5 straipsnio 1 dalis papildoma šia pastraipa:
                        „Su ES specialiojo įgaliotinio įgaliojimų vykdymu laikotarpiu nuo 2020 m. kovo 1 d. iki 2021 m. vasario 28 d. susijusioms išlaidoms padengti skiriama orientacinė finansavimo suma yra 1 600 000 EUR.“;

                        3)

                        14 straipsnis papildomas šia pastraipa:
                        „Galutinė išsami ES specialiojo įgaliotinio įgaliojimų vykdymo ataskaita pateikiama ne vėliau kaip 2020 m. lapkričio 30 d.“.

            2 straipsnis
            Šis sprendimas įsigalioja jo priėmimo dieną. Jis taikomas nuo 2020 m. kovo 1 d.

            Priimta Briuselyje 2020 m. vasario 25 d.

                  Tarybos vardu

                  Pirmininkė

               A. METELKO-ZGOMBIĆ

            (1)  2015 m. gruodžio 7 d. Tarybos sprendimas (BUSP) 2015/2274, kuriuo skiriamas Europos Sąjungos specialusis įgaliotinis Sahelyje (OL L 322, 2015 12 8, p. 44).

            (2)  2018 m. birželio 25 d. Tarybos sprendimas (BUSP) 2018/906, kuriuo pratęsiamas Europos Sąjungos specialiojo įgaliotinio Sahelyje įgaliojimų terminas ( OL L 161, 2018 6 26, p. 22).


title: Tarybos sprendimas (BUSP) 2020/254 2020 m. vasario 25 d. kuriuo iš dalies keičiamas Sprendimas (BUSP) 2018/907, kuriuo pratęsiamas Europos Sąjungos specialiojo įgaliotinio Pietų Kaukaze ir krizės Gruzijoje klausimais įgaliojimų terminas

text:
26.2.2020

                  LT

                  Europos Sąjungos oficialusis leidinys

                  LI 54/11

         TARYBOS SPRENDIMAS (BUSP) 2020/254
         2020 m. vasario 25 d.
         kuriuo iš dalies keičiamas Sprendimas (BUSP) 2018/907, kuriuo pratęsiamas Europos Sąjungos specialiojo įgaliotinio Pietų Kaukaze ir krizės Gruzijoje klausimais įgaliojimų terminas
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 33 straipsnį ir 31 straipsnio 2 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2017 m. lapkričio 13 d. Taryba priėmė Sprendimą (BUSP) 2017/2071 (1), kuriuo Toivo KLAAR paskirtas Europos Sąjungos specialiuoju įgaliotiniu (toliau – ES specialusis įgaliotinis) Pietų Kaukaze ir krizės Gruzijoje klausimais;

                     (2)

                     2018 m. birželio 25 d. Taryba priėmė Sprendimą (BUSP) 2018/907 (2), kuriuo pratęsiamas ES specialiojo įgaliotinio Pietų Kaukaze ir krizės Gruzijoje klausimais įgaliojimų terminas. ES specialiojo įgaliotinio įgaliojimų terminas baigiasi 2020 m. vasario 29 d.;

                     (3)

                     ES specialiojo įgaliotinio Pietų Kaukaze ir krizės Gruzijoje klausimais įgaliojimų terminas turėtų būti pratęstas dar 12 mėnesių laikotarpiui ir turėtų būti nustatyta nauja orientacinė finansavimo suma laikotarpiui nuo 2020 m. kovo 1 d. iki 2021 m. vasario 28 d.;

                     (4)

                     ES specialusis įgaliotinis Pietų Kaukaze ir krizės Gruzijoje klausimais vykdys įgaliojimus tokiomis aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus,

               PRIĖMĖ ŠĮ SPRENDIMĄ:

            1 straipsnis
            Sprendimas (BUSP) 2018/907 iš dalies keičiamas taip:

                        1)

                        1 straipsnis iš dalies pakeičiamas taip:

                           „1 straipsnis

                           Europos Sąjungos specialusis įgaliotinis
                           Europos Sąjungos specialiojo įgaliotinio (toliau – ES specialusis įgaliotinis) Pietų Kaukaze ir krizės Gruzijoje klausimais Toivo KLAAR įgaliojimų terminas pratęsiamas iki 2021 m. vasario 28 d. Taryba, remdamasi Politinio ir saugumo komiteto (PSK) vertinimu ir Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) pasiūlymu, gali nuspręsti ES specialiojo įgaliotinio įgaliojimus nutraukti anksčiau.“;

                        2)

                        5 straipsnio 1 dalis papildoma šia pastraipa:
                        „Su ES specialiojo įgaliotinio įgaliojimų vykdymu laikotarpiu nuo 2020 m. kovo 1 d. iki 2021 m. vasario 28 d. susijusioms išlaidoms padengti skiriama orientacinė finansavimo suma yra 2 900 000 EUR.“;

                        3)

                        14 straipsnis papildomas šia pastraipa:
                        „Galutinė išsami ES specialiojo įgaliotinio įgaliojimų vykdymo ataskaita pateikiama ne vėliau kaip 2020 m. lapkričio 30 d.“

            2 straipsnis
            Šis sprendimas įsigalioja jo priėmimo dieną. Jis taikomas nuo 2020 m. kovo 1 d.

            Priimta Briuselyje 2020 m. vasario 25 d.

                  Tarybos vardu

                  Pirmininkė

               A. METELKO-ZGOMBIĆ

            (1)  2017 m. lapkričio 13 d. Tarybos sprendimas (BUSP) 2017/2071, kuriuo skiriamas Europos Sąjungos specialusis įgaliotinis Pietų Kaukaze ir krizės Gruzijoje klausimais (OL L 295, 2017 11 14, p. 55).

            (2)  2018 m. birželio 25 d. Tarybos sprendimas (BUSP) 2018/907, kuriuo pratęsiamas Europos Sąjungos specialiojo įgaliotinio Pietų Kaukaze ir krizės Gruzijoje klausimais įgaliojimų terminas (OL L 161, 2018 6 26, p. 27).


title: Europos Parlamento ir Tarybos Sprendimas (ES) 2020/264 2019 m. lapkričio 27 d. dėl ES solidarumo fondo lėšų mobilizavimo siekiant 2020 m. Sąjungos bendrajame biudžete numatyti išteklių avansams mokėti

text:
27.2.2020

                  LT

                  Europos Sąjungos oficialusis leidinys

                  L 58/49

         EUROPOS PARLAMENTO IR TARYBOS SPRENDIMAS (ES) 2020/264
         2019 m. lapkričio 27 d.
         dėl ES solidarumo fondo lėšų mobilizavimo siekiant 2020 m. Sąjungos bendrajame biudžete numatyti išteklių avansams mokėti
         EUROPOS PARLAMENTAS IR EUROPOS SĄJUNGOS TARYBA,
         atsižvelgdami į Sutartį dėl Europos Sąjungos veikimo,
         atsižvelgdami į 2002 m. lapkričio 11 d. Tarybos reglamentą (EB) Nr. 2012/2002, įsteigiantį Europos Sąjungos solidarumo fondą (1), ypač į jo 4a straipsnio 4 dalį,
         atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo (2), ypač į jo 11 punktą,
         atsižvelgdami į Europos Komisijos pasiūlymą,
         kadangi:

                     (1)

                     Europos Sąjungos solidarumo fondo (toliau – Fondas) tikslas – suteikti Sąjungai galimybę greitai, veiksmingai ir lanksčiai reaguoti nelaimės atvejais, kad būtų parodytas solidarumas su gaivalinių nelaimių ištiktų regionų gyventojais;

                     (2)

                     didžiausia Fondo metinė suma neturi viršyti 500 000 000 EUR (2011 m. kainomis), kaip nustatyta Tarybos reglamento (ES, Euratomas) Nr. 1311/2013 10 straipsnyje (3);

                     (3)

                     Reglamento (EB) Nr. 2012/2002 4a straipsnio 4 dalyje nustatyta, kad prireikus siekiant užtikrinti, kad biudžeto ištekliai būtų gauti laiku, Fondo lėšos gali būti mobilizuotos avansams mokėti, neviršijant 50 000 000 EUR sumos, o atitinkami asignavimai įtraukti į Sąjungos bendrąjį biudžetą;

                     (4)

                     siekiant užtikrinti, kad 2020 m. Sąjungos bendrajame biudžete laiku būtų numatyta pakankamai biudžeto išteklių, avansams mokėti turėtų būti mobilizuota 50 000 000 EUR Fondo lėšų suma;

                     (5)

                     siekiant kuo greičiau mobilizuoti Fondo lėšas, šis sprendimas turėtų būti taikomas nuo 2020 finansinių metų pradžios,

               PRIĖMĖ ŠĮ SPRENDIMĄ:

            1 straipsnis
            2020 finansinių metų Sąjungos bendrajame biudžete iš Europos Sąjungos solidarumo fondo mobilizuojama 50 000 000 EUR įsipareigojimų ir mokėjimų asignavimų suma avansams mokėti.

            2 straipsnis
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
            Jis taikomas nuo 2020 m. sausio 1 d.

            Priimta Strasbūre 2019 m. lapkričio 27 d.

                  Europos Parlamento vardu

               D. M. SASSOLI

                  Pirmininkas

                  Tarybos vardu

               T. TUPPURAINEN

                  Pirmininkė

            (1)  OL L 311, 2002 11 14, p. 3.

            (2)  OL C 373, 2013 12 20, p. 1.

            (3)  2013 m. gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).


title: Europos Parlamento ir Tarybos Sprendimas (ES) 2020/265 2019 m. lapkričio 27 d. dėl lankstumo priemonės lėšų mobilizavimo siekiant finansuoti skubias biudžeto priemones nuolatinėms migracijos, pabėgėlių antplūdžio ir saugumo grėsmių problemoms spręsti

text:
27.2.2020

                  LT

                  Europos Sąjungos oficialusis leidinys

                  L 58/51

         EUROPOS PARLAMENTO IR TARYBOS SPRENDIMAS (ES) 2020/265
         2019 m. lapkričio 27 d.
         dėl lankstumo priemonės lėšų mobilizavimo siekiant finansuoti skubias biudžeto priemones nuolatinėms migracijos, pabėgėlių antplūdžio ir saugumo grėsmių problemoms spręsti
         EUROPOS PARLAMENTAS IR EUROPOS SĄJUNGOS TARYBA,
         atsižvelgdami į Sutartį dėl Europos Sąjungos veikimo,
         atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo (1), ypač į jo 12 punktą,
         atsižvelgdami į Europos Komisijos pasiūlymą,
         kadangi:

                     (1)

                     lankstumo priemonės paskirtis – užtikrinti galimybę finansuoti aiškiai nurodytas išlaidas, kurių nebūtų galima finansuoti laikantis vienai arba kelioms kitoms išlaidų kategorijoms nustatytų viršutinių ribų;

                     (2)

                     kaip nustatyta Tarybos reglamento (ES, Euratomas) Nr. 1311/2013 11 straipsnyje, lankstumo priemonei skirtos metinės sumos viršutinė riba yra 600 000 000 EUR (2011 m. kainomis) (2) ir, kai taikytina, ji gali būti padidinama panaikintomis sumomis, kurias galima panaudoti remiantis to straipsnio 1 dalies antra pastraipa;

                     (3)

                     siekiant spręsti nuolatines migracijos, pabėgėlių antplūdžio ir saugumo grėsmių problemas, būtina mobilizuoti dideles papildomų lėšų sumas, kuriomis tokios priemonės būtų skubiai finansuojamos;

                     (4)

                     išnagrinėjus visas galimybes perskirstyti asignavimus pagal 3 išlaidų kategorijos (Saugumas ir pilietybė) viršutinę ribą, būtina mobilizuoti lankstumo priemonės lėšas siekiant papildyti Sąjungos 2020 finansinių metų bendrajame biudžete numatytą finansavimą, 778 074 489 EUR dydžio suma, viršijant 3 išlaidų kategorijos viršutinę ribą, priemonėms migracijos, pabėgėlių ir saugumo srityje finansuoti;

                     (5)

                     remiantis planuojamų mokėjimų profiliu, mokėjimų asignavimai, atitinkantys iš lankstumo priemonės mobilizuotų lėšų sumą, turėtų būti paskirstyti per keletą finansinių metų;

                     (6)

                     siekiant užtikrinti galimybę šias lėšas panaudoti kuo greičiau, šis sprendimas turėtų būti taikomas nuo 2020 finansinių metų pradžios,

               PRIĖMĖ ŠĮ SPRENDIMĄ:

            1 straipsnis

               1.   2020 finansinių metų Sąjungos bendrajame biudžete iš lankstumo priemonės mobilizuojama 778 074 489 EUR įsipareigojimų asignavimų suma pagal 3 išlaidų kategoriją (Saugumas ir pilietybė).
               Pirmoje pastraipoje nurodyta suma naudojama nuolatinių migracijos, pabėgėlių antplūdžio ir saugumo grėsmių problemų sprendimo priemonėms finansuoti.

               2.   Remiantis planuojamų mokėjimų profiliu, numatomi mokėjimų asignavimai, atitinkantys iš lankstumo priemonės mobilizuotų lėšų sumą, yra tokie:

                           a)

                           2020 m. – 407 402 108 EUR;

                           b)

                           2021 m. – 312 205 134 EUR;

                           c)

                           2022 m. –42 336 587 EUR;

                           d)

                           2023 m. –16 130 660 EUR.

                     Konkrečios mokėjimų asignavimų sumos kiekvienais finansiniais metais tvirtinamos laikantis metinės biudžeto procedūros.

            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.

            Jis taikomas nuo 2020 m. sausio 1 d.
            Priimta Strasbūre 2019 m. lapkričio 27 d.

                  Europos Parlamento vardu

                  Pirmininkas

               D. M. SASSOLI

                  Tarybos vardu

                  Pirmininkė

               T TUPPURAINEN

            (1)  OL C 373, 2013 12 20, p. 1.

            (2)  2013 m. gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).


title: Tarybos sprendimas (ES, Euratomas) 2020/266 2020 m. vasario 25 d. kuriuo suteikiami įgaliojimai pradėti derybas su Jungtine Didžiosios Britanijos ir Šiaurės Airijos Karalyste dėl naujo partnerystės susitarimo

text:
27.2.2020

                  LT

                  Europos Sąjungos oficialusis leidinys

                  L 58/53

         TARYBOS SPRENDIMAS (ES, Euratomas) 2020/266
         2020 m. vasario 25 d.
         kuriuo suteikiami įgaliojimai pradėti derybas su Jungtine Didžiosios Britanijos ir Šiaurės Airijos Karalyste dėl naujo partnerystės susitarimo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 217 straipsnį kartu su 218 straipsnio 3 ir 4 dalimis,
         atsižvelgdama į Europos atominės energijos bendrijos steigimo sutartį, ypač į jos 101 straipsnį,
         atsižvelgdama į Europos Komisijos rekomendaciją,
         kadangi:

                     (1)

                     2020 m. vasario 1 d. Jungtinė Didžiosios Britanijos ir Šiaurės Airijos Karalystė (toliau – Jungtinė Karalystė) išstojo iš Europos Sąjungos;

                     (2)

                     išstojimo tvarka nustatyta Susitarime dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos (1) (toliau – Susitarimas dėl išstojimo), dėl kurio buvo deramasi ir kuris buvo sudarytas remiantis Europos Sąjungos sutarties 50 straipsniu;

                     (3)

                     Susitarimas dėl išstojimo įsigaliojo 2020 m. vasario 1 d. ir jame numatytas pereinamasis laikotarpis, kuriuo Jungtinei Karalystei ir jos teritorijoje pagal tą Susitarimą taikoma Sąjungos teisė. Tas laikotarpis baigsis 2020 m. gruodžio 31 d., nebent pagal Susitarimą dėl išstojimo įsteigtas Jungtinis komitetas iki 2020 m. liepos 1 d. priims vienintelį sprendimą, kuriuo pereinamasis laikotarpis pratęsiamas ne daugiau kaip vieniems arba dvejiems metams;

                     (4)

                     2018 m. kovo 23 d. gairėse Europos Vadovų Taryba pakartojo, kad Sąjunga yra pasiryžusi ateityje palaikyti kuo glaudesnę partnerystę su Jungtine Karalyste. Pagal tas gaires tokia partnerystė turėtų apimti prekybos ir ekonominį bendradarbiavimą, taip pat kitas sritis, visų pirma kovą su terorizmu bei tarptautiniu nusikalstamumu ir saugumo, gynybos ir užsienio politiką. Europos Vadovų Taryba tas gaires nustatė siekdama pradėti derybas dėl bendro sutarimo dėl būsimų santykių pagrindinių principų, kurie turi būti išdėstyti prie Susitarimo dėl išstojimo pridėtoje ir jame nurodytoje politinėje deklaracijoje;

                     (5)

                     prie Susitarimo dėl išstojimo pridėtoje politinėje deklaracijoje (2) (toliau – Politinė deklaracija) nustatomi Europos Sąjungos ir Jungtinės Karalystės būsimų santykių pagrindiniai principai. Joje nustatyti plataus užmojo, visapusiškos, glaudžios ir lanksčios partnerystės prekybos ir ekonominio bendradarbiavimo, kurio pagrindinis elementas yra visapusiškas ir subalansuotas laisvosios prekybos susitarimas, taip pat teisėsaugos ir baudžiamosios justicijos, užsienio politikos, saugumo ir gynybos ir platesnėse bendradarbiavimo srityse elementai;

                     (6)

                     Susitarimo dėl išstojimo 184 straipsnyje nustatyta, kad Sąjunga ir Jungtinė Karalystė gera valia ir visapusiškai paisydamos savo atitinkamų teisinių sistemų turi dėti visas pastangas imtis būtinų priemonių, kad būtų greitai susitarta dėl susitarimų, kuriais reglamentuojami Politinėje deklaracijoje nurodyti jų būsimi santykiai, ir atliktos atitinkamos tų susitarimų ratifikavimo ar sudarymo procedūros, siekiant užtikrinti, kad, kiek įmanoma, tie susitarimai būtų taikomi nuo pereinamojo laikotarpio pabaigos;

                     (7)

                     2019 m. gruodžio 13 d. išvadose Europos Vadovų Taryba dar kartą patvirtino savo norą užmegzti kuo glaudesnius būsimus santykius su Jungtine Karalyste laikantis Politinės deklaracijos ir atsižvelgiant į Europos Vadovų Tarybos gaires, dėl kurių susitarta anksčiau, taip pat į pareiškimus ir deklaracijas, visų pirma paskelbtus 2018 m. lapkričio 25 d. Europos Vadovų Taryba visų pirma pakartojo, kad būsimi santykiai su Jungtine Karalyste turės būti grindžiami teisių ir pareigų pusiausvyra ir jais turės būti užtikrintos vienodos sąlygos. Europos Vadovų Taryba palankiai įvertino Komisijos sprendimą pakartotinai paskirti Michel BARNIER vesti derybas dėl būsimų santykių ir paprašė Komisijos pateikti Tarybai visapusiškų įgaliojimų dėl būsimų santykių su Jungtine Karalyste projektą iškart po jos išstojimo. Europos Vadovų Taryba pareiškė, kad ji atidžiai stebės derybas ir prireikus pateiks tolesnių bendrų politikos gairių;

                     (8)

                     todėl, siekiant sudaryti naują partnerystės susitarimą su Jungtine Karalyste, turėtų būti pradėtos derybos. Komisija turėtų būti paskirta Sąjungos derybininke. Derybas bendros užsienio ir saugumo politikos klausimais Komisija ves susitarusi su Sąjungos vyriausiuoju įgaliotiniu užsienio reikalams ir saugumo politikai,

               PRIĖMĖ ŠĮ SPRENDIMĄ:

            1 straipsnis
            Komisija įgaliojama pradėti derybas dėl naujo partnerystės susitarimo su Jungtine Didžiosios Britanijos ir Šiaurės Airijos Karalyste.

            2 straipsnis
            Komisija skiriama Sąjungos derybininke.

            3 straipsnis
            Derybos vedamos konsultuojantis su Jungtinės Karalystės klausimų darbo grupe ir laikantis papildyme pateiktų nurodymų, atsižvelgiant į visus nurodymus, kuriuos Taryba gali vėliau pateikti Komisijai.

            4 straipsnis
            Šis sprendimas skirtas Komisijai.

            Priimta Briuselyje 2020 m. vasario 25 d.

                  Tarybos vardu

                  Pirmininkas

               A. METELKO-ZGOMBIĆ

            (1)  OL L 29, 2020 1 31, p. 7.

            (2)  OL C 34, 2020 1 31, p. 1.